Diari Oficial de la Generalitat Valenciana


Sumari del DOGV 197, del 22-10-1984 (1984/803490)

RESOLUCIÓ de 20 de setembre de 1984, de la Conselleria de Sanitat, Seguretat Social i Treball, per la qual s'aproven les tarifes dels serveis de Pompes Fúnebres en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   197

Data del DOGV
:   22-10-1984

Secció del DOGV
:   ALTRES DISPOSICIONS

Número del document
:   1984/803490


Data del document
:   20-09-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 20 de setembre de 1984, de la Conselleria de Sanitat, Seguretat Social i Treball, per la qual s'aproven les tarifes dels serveis de Pompes Fúnebres en l'àmbit de la Comunitat Valenciana.  
Vista la proposta presentada per les respectives representacions de les Associacions i Gremis Provincials d'Empresaris de Pompes Fúnebres de València, Castelló i Alacant, en sol·licitud d'aprovació de les tarifes dels Serveis de Pompes Fúnebres.   
Vist l'informe favorable de la Direcció General de Salut d'aquesta Conselleria, proposant-ne l'aprovació.   
Aquesta Conselleria, fent ús de les competències que té atribuïdes en matèria de policia sanitària mortuòria, segons l'article catorze, u, c) del RD 278/1980, de 25 de gener, article segon del Decret d?1 d'abril de 1980, de l'aleshores existent Consell del País Valencià, en relació amb l'article primer del RD 4142/1982, de 29 de desembre ha resolt:   
Primer  
Aprovar les tarifes dels Serveis de Pompes Fúnebres, per a les províncies de València, Alacant i Castelló, en els termes i les quantitats que tot seguit s'especifiquen, i disposar-ne la publicació en el Diari Oficial de la Generalitat Valenciana.   
Segon  
Les tarifes esmentades tindran vigència des de l'1 de gener de 1984.   
Tercer  
Qualsevol revisió d'aquestes no podrà produir-se fins que no se n'haja complit un any de la vigència. En tot cas, la modificació que es pretén haurà de ser sol·licitada davant d?aquesta Conselleria, la qual dictarà la Resolució adient, i, si convé, aprovarà i publicarà les noves tarifes.   
Quart  
Tant les empreses públiques com les particulars hauran de sotmetre's en aquestes tarifes, tret de les poblacions on aquest servei estiga municipalitzat.  
TARIFES  
Adults Pessetes  
Servei Beneficència: Taüt forma recta Gratuït  
Servei núm. 1: Taüt forma recta, folrada en drap negre 6.392  
Servei núm. 2: Taüt forma recta o octogonal, folrat de drap negre 8.024  
Servei núm. 3. Taüt forma recta, barnissat fantasia 13.600  
Servei núm. 4: Semiarca llisa sense talla, barnissada 18.632  
Servei núm. 5: Semiarca amb talla, barnissada de dos cossos 21.216  
Servei núm. 6: Semiarca amb talla, barnissada de dos cossos 23.800  
Servei núm. 7: Arca quadrada, tapa cantell esmussat, barnissada, tapissada  
amb sobre-tapa de cristall 28.832  
Servei núm. 8: Arca quadrada, tapa cantell esmussat, tapissada en seda, amb  
sobretapa de cristall 34.816  
Servei núm. 9: Arca quadrada, tapa cantell esmussat, tapissada en seda,  
sobre-tapa de cristall, ornats i aplicaments 43.248  
Servei núm. 10: Arca anglesa, tallada, tapissada en seda, bastiment interior de cristall 54.400  
Servei núm. 11: Arca quadrada, tapa rodona amb sobre-tapa de cristall, tres  
cossos, amb aplicaments de talla i esponjada en seda 61.200  
Servei núm. 12. Arca rodona, forma sarcòfag, amb sobre-tapa de cristall,  
encoixinada en seda 66.232  
Servei núm. 13: Arca quadrada, tipus americà, sobre-tapa de cristall doble,  
encoixinada en seda 73.032  
Servei núm. 14: Arca anglesa, amb bastiment de cristall i encoixinada en seda 79.832  
Servei núm. 15: Arca quadrada, cantell esmussat, cos ondulat, encoixinat  
interior en seda 91.800  
Servei núm. 16: Arca quadrada, amb nanses de metall, tapa rodona, bastiment  
interior de cristall, encoixinat en seda 107.168  
Servei núm. 17: Caixa 113.832  
Servei núm. 18: Caixa 147.832  
Servei núm. 19: Caixa 183.192  
Servei núm. 20: Caixa 326.400  
Servei núm. 20 especial: Caixa 496.400  
Pàrvuls  
Servei Beneficència: Taüt forma recta Gratuït  
Servei únic: Taüts models infantils, característiques semblants als adults; els  
preus oscil·len de 136 a 204 ptes/cm.  
Cotxes fúnebres  
Les tarifes dels cotxes fúnebres estaran en funció dels serveis corresponents als fèretres i seran els següents:  
Serveis del núm. 1 al 3, inclusivament 3.400  
Serveis del núm. 4 al 8, inclusivament 4.080  
Serveis del núm. 9 al 13, inclusivament 6.800  
Serveis del núm. 14 en avant 10.880  
Nota: s'hi aplicarà la primera tarifa quan, per procedir fora del terme municipal, un servei no en faça ús.  
Caixes de zinc  
 Pessetes  
Per a serveis del núm. 1 al 8 8.160  
Per a serveis del núm. 8 en avant 10.880  
Embalatges per a trasllats 11.550  
Recollida d'òbits per accident, etc.; material i conducció al Dipòsit Judicial  
(tot comprés) 20.400  
Complements  
Documentació Civil:  
Seran carregats pel seu import estricte: El Certificat Oficial de Defunció, inscripció en el Registre Civil, honoraris del metge del Registre Civil (Decret 1778/71 vigent), taxes oficials, reintegraments i qualsevulla altra imposició de caràcter obligatori dimanant de l'Estat, Provincial o Municipi. (No es consideraran dins d'aquest concepte els pagaments que s'efectuen per lloguer o compra de sepultures.)   
Seran carregats també per l'import estricte els treballs, subministrament i serveis exteriors, que s'hagen de realitzar per altres empreses a petició del client.   
Tràmit i Gestió  
Per tal d'atendre totes les diligències necessàries per a l'obtenció de llicències en dependències oficials, d'exigència inexcusable per a la realització dels diversos aspectes del propi servei, es tarifarà el següent percentatge sobre l'import del servei:   
En els serveis locals, 6 %.  
En trasllats, 10 %.  
Trasllats per carretera:   
 Pessetes  
Drets d'eixida del furgó 3.400  
Dietes personal diàries per recorregut finsa 450 km. Conveni vigent.  
Per km.recorregut anada i tornada (revisable segons cost combustible) 53  
Precintat fèretre. Vàlvula filtrant segons tarifes vigents 2.380  
Sobre el total de la factura de complements, hom carregarà un 10 % en concepte de benefici industrial.  
Tarifa mínima (tots els serveis funeraris necessaris) 12.545  
València, 20 de setembre de 1984.  
El Conseller de Sanitat, Seguretat Social i Treball,  
MIQUEL MILLANA I SANSATURIO